नजफ (इराक) में ईद-ए-गदीर (14 अक्तूबर 2014) पर दुनियाभर से 20 लाख लोगों के इकट्ठा होने के संकेत हैं। नजफ में इमाम हजरत अली (अलै.) का रौजा है। ईद-ए-गदीर वह दिन है जब हज पर जाते हुए पैगंबर हजरत मोहम्मद साहब ने अल्लाह से मिले संदेश पर काफिले को रोका और वहां जमाकर लोगों को बताया कि मेरे बाद अली ही मेरे उत्तराधिकारी होंगे। इतिहास में यह तारीख इसी नाम से जानी जाती है। अल्लाह ने एक आकाशवाणी के जरिए यह संदेश पैगंबर के पास भेजा था।